Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Ángel Ansa Echegaray jaunak egindako galderaren erantzuna, Foru Diputazioak emana, gazte-garraioko txartel bateratua ezartzeari buruzkoa. Galdera 2019ko irailaren 6ko 10. Nafarroako Parlamentuko Aldizkari Ofizialean argitaratu zen.

Iruñean, 2019ko irailaren 27an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Ángel Ansa Echegaray jaunak galdera egin du gazte-garraioko txartel bateratuari buruz (PES-00056).

Zehazki, galdetzen du inolako kudeaketarik egin den, Nafarroako Gobernuko departamentuen eta zerikusia duten gainerako alderdien artean, gazte-garraioko txartel bateratua ezartzeko, 2015eko uztailetik 2019ko uztailera bitartean.

Baiezkoan, aipatutako epean egindako bileretako akten kopia eskatzen dut; ezezkoan, berriz, arrazoiak zen diren galdetzen du.

Galdera horri erantzuteko, honako hau informatu behar dizut:

Joan den legegintzaldian, Nafarroako Kirol eta Gazteriaren Institutuko zuzendari kudeatzaileak eta Nafarroako Gobernuko Herri- lanetako eta Garraioko zuzendariak lan-bilera bat egin zuten, eta haren emaitza izan zen Nafarroako Gobernuaren gazte-garraioko txartelaren adin-tartea zabaltzea, 25 urtera artekoa izatetik 30 urtera artekoa izatera pasa zedin. Halaber, laguntza ibilbide osora zabaldu zen, eta ez soilik Nafarroatik iragaten den tartera.

Zuzendari nagusien arteko ohiko lan-bilera bat izan zenez, ez zen egindako bileraren aktarik egin.

Nolanahi ere, Nafarroako Kirolaren eta Gazteriaren Institutuak bere lan-ildoen artean dauka gazte-garraioko txartel bateratu bat egon dadin gure erkidegoan, zeren eta haren ustez onuragarria izanen balitzateke Nafarroako gazteentzat.

Hori jakinarazi ahal dizut Nafarroako Parlamentuko Erregelamenduaren 194. artikuluan xedatutakoa betetzeko.

Iruñean, 2019ko irailaren 27an.

Kultura eta Kiroleko kontseilaria: Rebeca Esnaola Bermejo